སྟབས་འཁེལ་བ་ཞིག་ལ་གྲོང་ཚོར་བསྐྱོད་སའི་ལམ་བུར་འཆམ་འཆམ་དུ་འགྲོ་ཞོར་ཁོ་ར་ཁོར་ཡུག་ལ་ལྟ་བཞིན་པའི་ལོ་བརྒྱད་ཅུ་ལྷག་ཙམ་ལ་སླེབས་པའི་རྒད་པོ་ལིང་ཏུང་གསར་འགོད་པར་འཕྲད་བྱུང་།ཁོང་ནི་བོད་གསར་རྙིང་གཉིས་ཀ་བརྒྱུད་མྱོང་ལ།ལྷོ་པའི་འཕོ་འགྱུར་ལ་བདེན་དཔང་བྱེད་ཐུབ་མཁན་ཞིག་ཡིན།ཁོང་གིས་ཐོག་རྫ་དམར་གྱི་ཤིང་ཁང་དེ་དག་ལ་མཛུབ་མོ་འཛུགས་བཞིནཏང་དང་སྲིད་གཞུང་གིས་ང་ཚོར་མི་རིགས་ཀྱི་ཁྱད་ཆོས་ལྡན་པའི་ཁང་པ་བརྒྱབ་ནས་ཐུགས་ཁུར་གཟབ་བཞེས་གནང་བས་སྙིང་ཐག་པ་ནས་ཐུགས་རྗེ་ཆེ་ཞུ་རྒྱུ་ཡིནཞེས་གསར་འགོད་པར་བཤད།བོད་རྙིང་པར་ལྷོ་པ་རྣམས་བཀས་བཀོད་རྒྱུད་འཛིན་ཞིང་བྲན་ལམ་ལུགས་ཀྱི་གཉའ་གནོན་དང་བཤུ་གཞོག་མྱོངས་དགོས་པ་དང་རྟག་ཏུ་ནགས་གསེབ་ཏུ་ལྟོས་གྲོད་པ་མི་རྒྱགས་པ་དང་གོས་ཀྱིས་ལུས་མི་དྲོད་པའི་གདོད་མའི་འཚོ་བ་བསྐྱལ་དགོས་སྟབས་མི་ཚོསཀླ་ཀློཞེས་འབོད་ཀྱི་ཡོད།སྐབས་དེ་དུས་འདྲ་མཉམ་ཞེས་པ་ལྟ་ཞོག་ལྟོ་གྲོད་པ་རྒྱགས་པ་ཞིག་བཟའ་རྒྱུ་བྱུང་ན་བདེ་བ་ཆེ་ཤོས་ཡིནཞེས་རྒད་པོ་ལིང་ཏུང་གིས་སྔར་སོང་འདས་དོན་རྣམས་ཡིད་ལ་ལྷང་ངེར་དྲན་བཞིན་དུ་བཤད།ཁོང་གིས་དཔྲལ་བའི་གཉེར་མ་བསྡུས་ཏེསྔོན་མ་ང་ཚོ་ལྷོ་པ་རྣམས་རྔོན་བརྒྱབ་ནས་འཚོ་བ་འཕྱིད་ཐབས་བྱེད་པས་རྔོན་ཡག་པོ་རྒྱག་ཐུབ་མཁན་ཁྱིམ་གྱི་འཚོ་བ་ཅུང་ཡག་ཙམ་ཡོད་པ་དང་རྔོན་ཡག་པོ་རྒྱག་མི་ཐུབ་པའི་ཁྱིམ་ལ་སྔོ་ཚོད་ལས་བཟའ་རྒྱུ་མེད།གལ་ཏེ་སྟབས་མ་ལེགས་པར་ནད་ཕོག་ཚེ་རང་ཉིད་ཀྱིས་རི་རྩེར་སྨན་རྩྭ་འཐུ་བར་འགྲོ་དགོས་པ་དང་།དྲག་སྐྱེད་བྱུང་ན་རབ་དང་མ་བྱུང་ཚེ་ཤི་སྒུག་རྒྱག་རྒྱུ་ལས་མེད།རླབས་ཆེན་གུང་ཁྲན་ཏང་ཕེབས་རྗེས་ང་ཚོ་གཞི་ནས་ལྟོས་གྲོད་པ་རྒྱགས་པ་དང་གོས་ཀྱིས་ལུས་དྲོད་པ་མ་ཟད།འཚོ་བ་ཡང་ཉིན་རེ་ལས་མ་བསྡད་པར་ཡག་ཏུ་འགྲོ་འགོ་ཚུགས་སོངཞེས་བཤད།